**Kisbér Város Polgármestere**

**ELŐTERJESZTÉS**

**Kisbér Város Önkormányzat Képviselő-testülete**

**2024. augusztus 15-ei rendkívüli ülésére**

Tárgy: tetőjavítások

**Tisztelt Képviselő-testület!**

Az ingyenes használatunkban lévő kisbéri 1068 hrsz. alatti ingatlanon álló Angol kerti 12 lakás (Angol kert 5.) és a gyermekorvosi rendelő és védőnői szolgálat épület beázás miatti tetőjavítását a 209/2024. (VI.27.) KVÖKt. határozatban támogatták. A határozat meghozatalakor a tetőjavítások összege nem volt ismert, a Waterseal Építő Kft. az ajánlatát júliusban küldte meg. Az ajánlatokat mellékelem.

gyermekorvosi rendelő és védőnői szolgálat épülete: bruttó 5.913.628,- Ft.

12 lakás: bruttó 10.635.996,- Ft.

**összesen: bruttó 16.549.624,- Ft.**

Ezen összegek mind a két helyen lágy PVC lemezes tető készítését takarják, melyre 5 év garanciát vállalnak.

A jelenlegi tető javítását nem vállalják, mert elmondásuk szerint, nem biztos, hogy ott van a tetőnek a hibája, ahol a beázás bentről jelentkezik, az egymásra tett rétegek messzire el tudják vezetni a vizet.

A 12 lakás esetében további munkára is szükség van, a meglévő kéményeket kell levakolni a kémény kalapig. Ezt a Kisbéri Városigazgatóság el tudja végezni.

A gyerekorvosi rendelő és védőnői szolgálat tekintetében felmerült, hogy az épület hőhidas lehet, ezért is penészesedik, tehát itt nem biztos, hogy a tetőjavítás magába megoldás lesz a problémára.

A 2024 évi költségvetésbe Ft. van elkülönítve bérlakás felújításra.

Kérem Tisztelt Képviselő-testületet, hogy a tetőjavítások kapcsán szíveskedjen döntést hozni.

Kisbér, 2024. augusztus 14.

Sinkovicz Zoltán s.k. Pápai Mónika s.k.

polgármester referens

**Határozati javaslat:**

Kisbér Város Önkormányzat Képviselő-testülete

*nem rendeli/megrendeli az Angol kert 5. szám alatti bérlakás és gyermekorvosi rendelő és védőnői szolgálat épületének tetőjavítását a Waterseal Építő Kft-től (2921 Komárom, Szegfű u. 2/a.) az ajánlatában szereplő bruttó 10.635.996,- Ft. (12 lakás) és bruttó 5.913.628,- Ft. (rendelő és védőnő) összegen. A munkálatok fedezetét a 2024. évi költségvetés ……………. és ……………….. sora terhére biztosítja.*

*utasítja a Kisbéri Közös Önkormányzati Hivatalt a szerződés előkészítésére és felhatalmazza a város Polgármesterét annak aláírására.*

**Határidő:** azonnal

**Felelős:** Sinkovicz Zoltán polgármester

Dr. Pápai Tamás jegyző